Vita:Dózsa György-féle parasztfelkelés

message: Van valakinek valami tippje, mivel lehetne még kibővíteni ezt a szócikket?laca vita 2008. július 17., 14:39 (CEST)
thread_title: Bővítés

message: Átneveztem Magyar parasztháború névre, mivel ma leginkább ezen a néven ismerik, ugyanis ez az egyetlen ilyen nagy megmozdulás Magyarország területén, leszámítva a horvát parasztháborút. [törölt kép] Doncsecz Töj njaš spor. 2008. július 22., 17:22 (CEST)
Szerintem mielőtt átnevezted volna vitára kellett volna bocsátani a kérdést, mert én eddig bárkit megkérdeztem (és magam is )úgy gondolta, - bár igazad van abban, hogy háború volt, én magam is következetesen így nevezem a cikkben- hogy  Magyar parasztháború néven nagyon kevesen ismerhetik, lévén még az érettségi tételekben is mint Dózsa György-féle parasztfelkelés szerepel.
Véleményem továbbra az, hogy a minél könnyebb elérhetőség érdekében Dózsa György nevének szerepelnie kellene a címben, lévén a parasztháború teljesen összeforrt nevével. Ajánlom a Dózsa György-féle parasztháborút, mint új címet.laca vita 2008. július 24., 10:22 (CEST)
thread_title: Átnevezés

message: A "magyar parasztháború" a német parasztháború koppintása, és semmiképp nem jó, mert 1. nem háború, 2. több "magyar parasztháború" volt a történelemben. 
A régebbi történelemkönyvekben a D. Gy.-vezette... szerepelt, a -féle mostanában jelent meg. Háború semmiképp nem lehet, mert azt országok vívják, kivéve persze a polgárháborút, de ekkor - 1514-ben - még nincsenek polgárok. A helyes megnevezés szerintem a D.Gy-féle parasztfelkelés, vagy ...parasztlázadás, vagy az "1514. évi parasztfelkelés"/-lázadás. Én szívem szerint ez utóbbi elnevezés mellett tenném le a voksom. Miért? Az 1848-as szabadságharc sem Magyar szabadságharc, sem Kossuth-féle szabadságharc. (Persze azért ott van a Rákóczi-féle szabadságharc :-)– Mazarin(itt meggyónhatsz) 2008. július 25., 00:58 (CEST)
thread_title:  Háború vagy felkelés, vagy vmi más? 

message: A temesvári csata alcímnél megjelenő ,,Temesvár tervrajza Schulek szerint,, című kép, minden bizonnyal Solymosvárat ábrázolja ( Lippa vára (Solymosvár) - Lipova, Arad megye, ma Románia, földrajzi kordonátái : 46°06’33’’ 21°43’23’’ ). H laca vita 2009. október 23., 03:37 (CEST)
http://mek.oszk.hu/05800/05803/html/images/37-431.jpg címen találtam a képet, de ha te tudsz forrást jelölni, ahol ezt cáfolják, vagy egy Lippát ábrázoló képet, amely az állításodat alátámasztja  ki lehet cserélni a képet.
Amúgy itt van egy kép, tényleg hasonlít, de nem ugyanaz.http://jupiter.elte.hu/lippa/solymos60.htm Üdvlaca vita 2009. október 23., 22:07 (CEST)
Természetesen tudok forrást is jelölni és az éppen az amelyet te is megadtad ( http://jupiter.elte.hu/lippa/ ), azzal a megjegyzéssel, hogy az egyik kép keleti tájolású ( http://jupiter.elte.hu/lippa/solymos60.htm azaz kelet felé van a kép teteje ), míg a másik északi tájolású ( http://mek.oszk.hu/05800/05803/html/images/37-431.jpg azaz észak felé van a kép teteje ). Ugyanazon forrásnal találhatók más alaprajzok is, közülük figyelmedbe ajánlom a http://jupiter.elte.hu/lippa/solymosalaprajz6.htm képet, vagy a http://jupiter.elte.hu/lippa/solymosalaprajz8.htm képet, melyek ugyan nem Schulek F. vázrajzai ( egy bizonyos Anghel és egy aláírás nélküli ), de részleteiben teljesen megegyeznek a szócikkben szereplővel és még északi tájolásuak is. Meg merem kockáztatni, hogy talan éppen Schulek F. vázrajzának másolatai. Másrészt pedig Temesvár alaprajza amúgy sem lehet, hiszen az egy síkvidéki, a Béga patak mocsárvidékén épült vár ( nagy területen elhelyezkedő, elnyúlt, többszáz öl átmérőjü, a városmagvat körülölelő, a kor szellemében sarokbástyás vár, lásd a http://jupiter.elte.hu/temesvar/ forrást ), a Schulek féle rajzon pedig egy jólláthatóan hegyvidéki ( hegycsúcsra, magaslatra épült, kisméretű, kb. 70 öl átmérőjü ) várról van szó, mely egy kibővített lakótorony képét mutatja. Egyszóval a http://mek.oszk.hu/05800/05803/html/images/37-431.jpg forrásban szereplő cím téves. Üdvözlettel H laca vita 2009. október 28., 23:06 (CET)
A fentebb közzétett földrajzi kordonáták alapján a vár könnyűszerrel megkereshető a Google Earth-ön is. 
És még valami, a félreértések elkerülése végett, a mai Lippa város területén két vár is volt. Az egyik a Solymosvár, a városhoz közeli hegytetőn ( amely a ,,vitánk,, tárgyát képezi ), míg a másik a szó szerinti Lippavár, mely ma már nem létezik és valamikor a város területén helyezkedett el ( a völgyben ), közvetlenül a Maros partján. Ez utóbbinak a térképe az ,,1514 júniusi eleji események,, alcím alatt helyes megnevezés alatt fut. Üdvözlettel H laca vita 2009. október 29., 00:50 (CET)
thread_title:  Lippa vára (Solymosvár) 

message: A Dózsa György-féle parasztfelkelés helyes nevén parasztháború a parasztfelkelés cak egy területre terjed ki ez pedig ap egész országra kiterjed. Ezt igazolja az egykori történelem tanárom: "A Dózsa György vezette parasztháború helyes megnevezése a háború"
Háborút nem csak a nemzetek vívhatnak. Megcáfolnám az elöttem egyel szóló véleményét hogy 1514-ben nincsenek polgárok de vannak a a városokba(Buda, Pest, Vasvár, Debrecen )És ilyenkor már léteznek mezővárosok is (Pest,Debrecen) akiknek lakoi parasztok de polgároknak nevezik őket.Szeretném ha törölnék a Dózsa György-féle parasztháború szócikket és ezt a szócikket átneveznék Dózsa György-féle parasztháborúra.Krisz4000 ide írj 2010. február 12., 19:31 (CET)
replies: text: Vidd a kérdést vagy a javaslatok vagy az egyéb témákra vonatkozó kocsmafalra. Cassandro  Ħelyi vita 2010. február 12., 19:55 (CET)
thread_title:  Háború 

message: Hogyan lehetett az 1560-ban született Báthory Erzsébet az 1514-ben kivégzett Telegdy anyja? (a nemesek kivégzése részben olvasható) 
Valóban az apósa volt B. Istvának: Magyar Életrajzi Lexikon Kiszedtem. --Szente vita 2014. június 28., 00:31 (CEST)
thread_title:  Báthory Erzsébet 

message: Az Ulászlók számozása is gyanús, az I. nehezen írhatott levelet 70 évvel a halála után... 
Úgy nézem ezt már javították. Tartok tőle, hogy esetleg volt egy olyan vandálkodás, valamikor, amit véletlen jóváhagyták, mert nem volt nyilvánvaló. --Szente vita 2014. június 28., 00:32 (CEST)
Most átfutottam és úgy nézem, hogy alapban a szócikk megírásánál került bele eleve. --Szente vita 2014. június 28., 00:50 (CEST)
thread_title:  Ulászlók számozása 

message: Ezt a könyvet mindenképp ajánlom a téma iránt érdeklődőknek. Új megállapításait jó lenne beépíteni a cikkbe is. – Norden1990 vita 2017. július 3., 12:18 (CEST)
thread_title:  Keresztesekből lázadók - Tanulmányok 1514 Magyarországáról